Document ID: 31996D0628

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Οκτωβρίου 1996 για τροποποίηση της απόφασης 96/483/ΕΚ περί καταρτίσεως του καταλόγου τρίτων χωρών στις οποίες επιτρέπεται να χρησιμοποιούν τα υποδείγματα των ζωοϋγειονομικών πιστοποιητικών για εισαγωγές ζωντανών πουλερικών και αυγών προς εκκόλαψη, εκτός των στρουθιονιδών και των αυγών τους, όπως προβλέπεται στην απόφαση 96/482/ΕΚ (Κείμενο που παρουσιάζει ενδιαφέρον για τον ΕΟΧ) (96/628/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/539/ΕΟΚ του Συμβουλίου, της 15ης Οκτωβρίου 1990, για τους όρους υγείας των ζώων οι οποίοι διέπουν το ενδοκοινοτικό εμπόριο και τις εισαγωγές από τρίτες χώρες πουλερικών και αυγών προς εκκόλαψη (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 23 παράγραφος 1, και τα άρθρα 24 και 26 παράγραφος 2,
Εκτιμώντας:
ότι η απόφαση 96/483/ΕΚ (2) της Επιτροπής, έχει θεσπίσει κατάλογο τρίτων χωρών από τις οποίες επιτρέπεται να χρησιμοποιούν τα υποδείγματα ζωοϋγειονομικών πιστοποιητικών για εισαγωγές στην Κοινότητα ζωντανών πουλερικών και αυγών προς εκκόλαψη, εκτός των στρουθιονιδών και των αυγών τους, όπως προβλέπεται στην απόφαση 96/482/ΕΚ (3) της Επιτροπής 7
ότι το Ισραήλ έχει παράσχει τις αναγκαίες εγγυήσεις έτσι ώστε να δικαιούται, από την 1η Οκτωβρίου 1996, να χρησιμοποιεί για τέτοιες εισαγωγές τα υποδείγματα πιστοποιητικών χωρίς την επιπρόσθετη υγειονομική πληροφόρηση η οποία προβλέπεται δυνάμει του σημείου IV των υποδειγμάτων πιστοποιητικών 7 ότι τις εγγυήσεις αυτές τις έχει εξετάσει η μόνιμη κτηνιατρική επιτροπή 7
ότι, επομένως, είναι σκόπιμο να τροποποιηθεί σχετικά η απόφαση 96/483/ΕΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 96/483/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση αρχίζει να ισχύει την 1η Οκτωβρίου 1996.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 18 Οκτωβρίου 1996.

Labels: 17
5
0
3
6